शौचालय कथा

Author: Veena Prasad

Illustrator: Greystroke

Translator: Sneha Sabnis

हें एक व्हडलें काम, पयल्या क्रमांकाचें काम आनी दुसर्‍या नंबराचेंकाम सामकें म्हत्वाचें. कारण सैमाच्या ह्या उल्याक ना म्हणपाक शकनात. जेन्नातुमकां वचपाचें आसता तेन्नाच वच्चें पडटा!

कांय लोक हें काम घरा भितर करपाक शकतात जाल्यार कांय लोकांक घरा भायरकरचें पडटा. कांय लोक काम जाल्या उपरांत उदक घालतात आनी कांय जाण घालनात.संवसाराच्या वेगवेगळ्या भागांनी विंगड विंगड पद्दती आसात. इतिहासांतल्यावेगवेगळ्या काळांनी ही रीत वेगवेगळी आसा.

आदींचीं शौचलयां

खूब तेंपा पयलीं, 3,000 वर्सां आदीं, सिंधू सुसंस्कृतायेच्या लोकांची खूबसोबीत घरां आशिल्लीं आनी घरा भितरूच शौचायलां. लोक एकांतपणांत आपलें पोट साफ करूंकशकतालें आनी काम जाल्या उपरांत बालदीभर उदक ओतून सगळी घाण गटारांत वताली. ह्यारितीन तांची घरां आनी रस्ते नितळ उरताले.

आतांच्या पाकिस्तान आनी भारतांत आशिल्ली सिंधू सुसंस्कृताय आमकां खबरआशिल्ल्या तीन पोरण्या सुसंस्कृताये मदली एक. प्राचीन इजिप्त आनी मेसोपोटेमियाह्यो हेर दोन सुसंस्कृतायो. सिंधू सुसंस्कृतीचे लोक बांदकामांत कुशळ आशिल्ले, धातूआनी सेरामीक वस्तू तयार करूंक खूब तरबेज आशिल्ले आनी शारांतली गटार वेवस्था खूबबारीकसाणेन नियोजीत केल्ली, हे आयज आमकां अवशेश पळोवन कळटा.

ह्याच वेळार, संवसाराच्या हेर भागांनी अश्या तरेची शौचालय वेवस्थाआशिल्ली. इजिप्त आनी बेबीलोनिया वाठारांतल्या घरांनी शौचालयां आशिल्लीं. स्कॉटलॅण्डातलेस्कारा ब्राय आनी मेडिटेरियनांतले मिनावन क्रेट ह्या वाठारांनी घरांतल्यान भायरसरपी जायती पायपा दाखोवपी अवशेश आसात. ते खातीर घरा भितर शौचालयां आशिल्ल्याचेकळटा.

कांय काळा उपरांत, सुमार 2,000 वर्सां पयलीं, रोमांत लोक भौशीकशौचालयां वापरताले. एका लांब स्लॅबाच्या फातराचेर कांय अंतराचेर कुलपाच्या आकाराचेबुराक आशिल्ले. ह्या उकत्या बुराकांचेर बसून लोक आपले पोट साफ करताले आनी शेजाराक बशिल्ल्याव्यक्ती कडेन चकाटां मारताले. तुमकां सांगला तशें, हें “भौशीक” शौचालय आशिल्लें.

पोट साफ केल्या उपरांत ते स्वताक धुताले कशे असलो प्रस्न पडला? पूणहाची जाप मेळटकच हो प्रस्न पडूंक नाशिल्लो जाल्यार बरें जावपाचे अशें तुमी चिंत्तलें.

एका तोंकार मोव स्पॉन्ज लायिल्ली लांब बडी घेवन उदकांत बुडयताले आनीउपरांत आपलो फाटलो भाग धुताले. नितळ जाला अशे दिसतकच ते आपल्या शेजारच्या व्यक्तीकती बडी दिताले. ती व्यक्ती बडी उदकांत बुडोवन आपलो फाटलो भाग धुताले. तुमी केन्नायअश्या परिस्थितींत आसल्यार, पयली सुवात घेवपाक विसरूं नाकात!

रोमांत सगळ्यांकूच भौशीक शौचालयां वापरचीं पडनासलीं. जर तुमी खूबगिरेस्त आशिल्ले जाल्यार घरांतूच सांड उदक सांठोवपी एक फोंड मारताले जंय आपले पोटसाफ करूं येताले. काम जाल्या उपरांत, तातूंतली सगळी घाण भायर रस्त्यार उडयताले.आनी त्याच वेळार कोणूय थंयच्यान पासार जाल्यार, शी, शी, शी.

सुमार 500 वर्सां आदीं, इंग्लंडच्यो राणी एलिजाबॅथ हांणी आपल्या घरा भितरशौचालय बांदिल्लें. शौचालयाक पायप आशिल्लो जो भायर सगळो सगळी घाण सांठोवपीफोंडकुलाक जोडिल्लो. पूण तिणें हें शौचालय चड वापरूंक ना. तातूंतल्यान सोंसना अशीघाण येताली आनी तिका स्वास घेवपाक त्रास जाताले. ते खातीर, तिणें सांड उदकसांठोवपी फोंडूच वापरलें.

आतांचीं शौचालयां

आतांच्या शौचालयांक घाण येना. हें कशें शक्य जालें?

1775 वर्सा, इंग्लीश संशोधक ऍलॅक्जॅण्डर कमिंग हांणी हो सोद लायलो. शौचालयांतलीसगळी घाण सांठोवपाक सरळ पायप वापरचे बदला तांणी एस-आकृतीचो पायप तयार केलो. हाकालागून सगळी घाण पुरायेन फोंडकुलांत गेली आनी घाण येना जाली. फ्श केल्या उपरांतूयशौचालयांत इल्लें उदक उरतातूच हें तुमी पळयला? होच तर एक बूच आनी फोंडकुलांतल्यान घाण वास कुडी मेरेन पावप आडायता.

आदल्या तेंपा वरी, आयज लेगीत संवसारांतल्या वेगवेगळ्या भागांनी विंगडविंगड तरांचीं शौचालयां आसात.

कांय सुवातीनी तर शौचालयांच नात. कांय शौचालयां बसपाची आसात, कांयशौचालयां धिमयांनी बसपाची आसात. उदक घालपा खातीर कांय शौचालयांनी बालदीभर उदकआसता, कांय कडेन टांकी आसता जाल्यार कांय कडेन उदक सोडपाक एक हॅण्डल आसता. कांयशौचालयांनी आपलो फाटलो भाग पुसपा खातीर कागद आसता, कांय कडेन उदकाचो नळ आनी कांयकडेन उदकाची बालदी आसता.

कांय शौचालयां आसात जंय उदक वापरच नात. देखीक विमानांत. हवेंतल्याखवदळांत शौचालयांत आनीक उदक जाय? सगळी घाण एका शक्तीशाली वॅक्युमाच्या आदारान काडटात आनी विमानासकयल्या टांकयेंत सांठयतात. विमान जमनीर देंवल्या उपरांत सगळ्या घाणीचो विलोलायतात.

जमनीर लेगीत जायतीं उदक नाशिल्लीं शौचालयां आसात. उदक सोंपेंपणानमेळना अश्या सुवातीं खातीर ह्या शौचालयांची रचना करून बांदिल्लीं. देखीक तमीळनाडूआनी महाराष्ट्र. ह्या शौचालयांचो बरें तरेन वापर जाता. अशींच शौचालयां हेरजाग्यांचेरूय आसपाची कल्पना बरी आसा न्हय? कारण आमी जितलें उणें उदक वापरता तितली उणी घाण. आमचे धर्तरे खातीरही सामकी बरी गजाल न्हय?

फुडारांतलीं शौचालयां

उदक नाशिल्लें शौचालय कशें तयार करप?

सगळ्यांत पयली म्हणल्यार मूत आनी गू मिश्र जावपाक दिवप ना. ना, ना,हें आयकूंक जितलें बुरशें दिसता तितलें तें ना. हे खातीर फकत वेगळे तरेन संडासबांदचो पडटलो. एका कोंड्याची देंवती जाळी मदीं बसोवप आनी तातूंतल्यान उदकाक वचपाकवाट करप पूण गू आडावन दवरून वेगळ्या फोंडांत तो सोडटले.

मूत तशें हानीकारक न्हय (उकत्यान मूत आसल्यार ताचेर बसपी बॅक्टेरियाकलागून घाण येता आनी हानीकारक जाता), तें सुरक्षीत रितीन उकत्यान सोडूं येता वावापरांत हाडूं येता. कशें ते सांगता :मुतांतल्यान हायड्रोजन कडेक काडूं येता आनी जनरेटराक इंधन म्हूणवापरूं येता.

मुतांत नायट्रोजन, फॉसफरस आनी पोटॅशियम आसा. हें सगळे सार्‍या खातीरखूब बरें.

मुताचें कितें करप ते तुमकां कळ्ळे, आतां गूचो विलो कसो लावप?

फावो त्या प्रमाणांत राख आनी तणा बरोबर गू मिश्र केल्यार आनी एकाफोंडांत ताका सांठोवन दवरल्यार शेंकड्यांनी बॅक्टेरिया ताचेर क्रिया करतली आनीशेती खातीर उपेगी खत तयार जातलें.

हीं शौचालयां आमकां घाण नाशिल्लें जग तयार करपाक मजत करतलीं. घाणच्याबदला कितें तरी उपेगाची वस्त निर्माण जातली.

शारांतल्या सगळ्या घरांनी जर अशीं शौचालयां आसल्यार तातूंतल्यान सांडभायर येवची ना, म्हारग सांड प्रक्रिया प्रकल्पाची गरज आसची ना आनी गटारांतल्याम्हेळें उदक तळ्यांनी आनी न्हंयांनी वच्चें ना. सगळ्या खातीर कितलें बरें भविश्य!

पान 18 चेर एक खेळ आसा. तो खेळपाक तुमकां कांय इश्ट आनी फांशेंलागतलें. हो खेळ खेळपा विशींचे नेम अशे आसात –

तिसरें घर

राणयेच्या कुडींतलो फोंड :

राणयेच्या कुडींतल्या खास फोंडाचो बेकायदेशीर वापर.

दंड – आतां फुडें 2 डाव त्या शौचालयांत आडकून रावप.

सवें घर

रोमन शौचालयांतली पयली सुवात

वा! बरी गजाल. पयली स्पॉन्ज वापरप.

सात घरा फुडें वचप.

णववें घर

शौचालयाच्या रांकेत उरलां!

2 वा 4 आयल्यारूच फुडें वचप.

बारावें घर

रोमन शौचालय निमाणी सुवात :

शी! स्पॉन्ज वापरपाचो ना?बरें आसा, तुमकां वेळ पासार करपाक मेळटा. एक डाव वतलो.

पंदरावें घर

मोहंजोदारो:

परबीं! सगळ्यांत उत्कृश्ट शौचालयांत तुमी प्रवेश घेतला. तुमकां परत डावखेळपाची संद मेळटा. 2, 4, 6 आयल्यार तितलीं घरां फुडें वच. 1, 3, 5 आयल्यार तुमचीघूल सोडून बाकिच्यांतली एक घूल तुमी तितलीं घरां फाटीं व्हरपाक शकतात.

एकोणीसावें घर

अरे रे! शौचालय घाण दवरलें.

3 घरां फाटीं वच.

एकविसावें घर

उदक नाशिल्लें शौचालय :

परबीं! तुमी एक उदक नाशिल्लें शौचालय वापरलें!

शॉर्ट-कट घेयात.

तेविसावें घर

उडपी घाण!

शी सायबा! तुमचेर वयल्यान घाण पडली. 1 वा 6 आयल्यार फुडें वचात.

This book was made possible by Pratham Books' StoryWeaver platform. Content under Creative Commons licenses can be downloaded, translated and can even be used to create new stories provided you give appropriate credit, and indicate if changes were made. To know more about this, and the full terms of use and attribution, please visit the following link .

Story Attribution:

This story:शौचालय कथाis translated bySneha Sabnis. The © for this translation lies with Sneha Sabnis, 2020. Some rights reserved. Released under CC BY 4.0 license.Based on Original story:'The Tale of the Toilet', byVeena Prasad. © Pratham Books , 2017. Some rights reserved. Released under CC BY 4.0 license.

Images Attributions:

Cover page:Different kinds of toilets, byGreystroke© Pratham Books, 2017. Some rights reserved. Released under CC BY 4.0 license.Page 2:Dogs & toilet, byGreystroke© Pratham Books, 2017. Some rights reserved. Released under CC BY 4.0 license.Page 3:Toilets in the Indus Valley civilization, byGreystroke© Pratham Books, 2017. Some rights reserved. Released under CC BY 4.0 license.Page 4:Pots and pans, byGreystroke© Pratham Books, 2017. Some rights reserved. Released under CC BY 4.0 license.Page 5:Toilets in the past, byGreystroke© Pratham Books, 2017. Some rights reserved. Released under CC BY 4.0 license.Page 6:Two men on a toilet, byGreystroke© Pratham Books, 2017. Some rights reserved. Released under CC BY 4.0 license.Page 7:Queen's chamber pot, byGreystroke© Pratham Books, 2017. Some rights reserved. Released under CC BY 4.0 license.Page 8:S-Shaped, byGreystroke© Pratham Books, 2017. Some rights reserved. Released under CC BY 4.0 license.Page 9:S-shaped toilet, byGreystroke© Pratham Books, 2017. Some rights reserved. Released under CC BY 4.0 license.Page 10:Different types of toilets, byGreystroke© Pratham Books, 2017. Some rights reserved. Released under CC BY 4.0 license.Disclaimer:https://www.storyweaver.org.in/terms_and_conditions

Some rights reserved. This book is CC-BY-4.0 licensed. You can copy, modify, distribute and perform the work, even for commercial purposes, all without asking permission. For full terms of use and attribution, http://creativecommons.org/licenses/by/4.0/

This book was made possible by Pratham Books' StoryWeaver platform. Content under Creative Commons licenses can be downloaded, translated and can even be used to create new stories provided you give appropriate credit, and indicate if changes were made. To know more about this, and the full terms of use and attribution, please visit the following link .

Images Attributions:

Page 11:Plane toilets, byGreystroke© Pratham Books, 2017. Some rights reserved. Released under CC BY 4.0 license.Page 12:Making a waterless toilet, byGreystroke© Pratham Books, 2017. Some rights reserved. Released under CC BY 4.0 license.Page 13:A man digging, byGreystroke© Pratham Books, 2017. Some rights reserved. Released under CC BY 4.0 license.Page 14:Gardeners, byGreystroke© Pratham Books, 2017. Some rights reserved. Released under CC BY 4.0 license.Page 15:Chamber pot, Roman toilet, byGreystroke© Pratham Books, 2017. Some rights reserved. Released under CC BY 4.0 license.Page 16:Toilet board game, byGreystroke© Pratham Books, 2017. Some rights reserved. Released under CC BY 4.0 license.Page 17:Kicked out, waterless toilet, flying waste, byGreystroke© Pratham Books, 2017. Some rights reserved. Released under CC BY 4.0 license.Page 18:Board Game (Toilets), byGreystroke© Pratham Books, 2017. Some rights reserved. Released under CC BY 4.0 license.Disclaimer:https://www.storyweaver.org.in/terms_and_conditions

Some rights reserved. This book is CC-BY-4.0 licensed. You can copy, modify, distribute and perform the work, even for commercial purposes, all without asking permission. For full terms of use and attribution, http://creativecommons.org/licenses/by/4.0/

शौचालय कथा (Konkani)

एक नंबर आसूं वा दोन नंबर आसूं, दोनूय म्हत्वाचें काम. पूण आदल्या तेंपार शौचायलां कशीं आशिल्लीं काय? वेगवेगळ्या देशांनी वेगवेगळीं शौचालयां आसात काय? वेगवेगळ्या काळांतलीं आनी देशांतलीं शौचालयां हे काणयेंत पळोवया!

This is a Level 4 book for children who can read fluently and with confidence.

Pratham Books goes digital to weave a whole new chapter in the realm of multilingual children's stories. Knitting together children, authors, illustrators and publishers. Folding in teachers, and translators. To create a rich fabric of openly licensed multilingual stories for the children of India and the world. Our unique online platform, StoryWeaver, is a playground where children, parents, teachers and librarians can get creative. Come, start weaving today, and help us get a book in every child's hand!